ddrg/super_eurlex huggingface dataset:
3)

Lisätään artikla seuraavasti: ”4 a artikla 1. Jäsenvaltioiden on kiellettävä Libyassa rekisteröityjen tai Libyan kansalaisten tai yritysten omistamien tai operoimien ilma-alusten lentoonlähtö, laskeutuminen tai ylilento alueellaan, jollei pakotekomitea ole hyväksynyt lentoa etukäteen tai jollei kyseessä ole hätälasku. 2. Jäsenvaltioiden on kiellettävä ilma-alusten lentoonlähtö, laskeutuminen tai ylilento alueellaan, jos niillä on tietoja, joiden nojalla on perusteltua syytä olettaa, että ilma-aluksella on tuotteita, joiden toimitus, myynti, siirto tai vienti on kiellettyä tämän päätöksen nojalla, mukaan lukien aseellisen palkka-armeijan henkilöstön toimittaminen, jollei kyseessä ole hätälasku.”
”g)

Sen on toteutettava vuonna 2010 aloitettu terveydenhoitojärjestelmän kattava uudistus, jonka tavoitteena on, että julkiset terveydenhoitomenot ovat enintään 6 prosenttia suhteessa BKT:hen; sen on toteutettava toimenpiteitä, joista kertyy lääkemenoissa vähintään 2 miljardin euron säästöt verrattuna vuoden 2010 tasoon, ja säästöistä vähintään 1 miljardi euroa on saatava vuonna 2011; sen on parannettava sairaaloiden kirjanpito- ja laskutusjärjestelmiä seuraavien toimien avulla: kahdenkertaisten suoriteperusteisten kirjanpitojärjestelmien käyttöönoton saattaminen päätökseen kaikissa sairaaloissa, yhdenmukaisen koodijärjestelmän ja yhteisen lääkintätarvikerekisterin käyttö, kaikkien sairaaloiden lääketarvikevarastojen ja -toimitusten laskenta käyttämällä yhdenmukaista lääketarvikkeiden koodijärjestelmää, ja hoitokustannusten laskuttaminen riittävän ajoissa (kahden kuukauden kuluessa) Kreikan sosiaaliturvarahastoilta, muilta jäsenvaltioilta ja yksityisiltä sairausvakuutusyhtiöiltä; sen on myös varmistettava, että vähintään 50 prosenttia julkisten sairaaloiden käyttämistä lääkkeistä koostuu vuoden 2011 loppuun mennessä geneerisistä lääkkeistä ja patenttisuojaamattomista lääkkeistä velvoittamalla kaikki julkiset sairaalat hankkimaan farmaseuttiset tuotteet tehoaineen mukaan.”
(8)

Esittelevien jäsenvaltioiden toimitettua arviointikertomusten luonnokset on käynyt ilmi, että hakijoilta on pyydettävä lisätietoja, joista esittelevien jäsenvaltioiden on niitä tarkasteltuaan toimitettava arviointi. Sen vuoksi asiakirja-aineistojen tarkastelu on edelleen käynnissä, eikä arviointia ole mahdollista saada päätökseen määräajassa, josta säädetään direktiivissä 91/414/ETY tulkittuna yhdessä komission päätösten 2009/579/EY (7) (askorbiinihappo) ja 2009/311/EY (8) (toprametsoni) kanssa.
(4)

Maareformi jatkuu edelleen Liettuassa. Liettuan viranomaisten toimittamien tietojen mukaan maassa on yhteensä 429 000 hehtaaria valtion maata, jonka omistusoikeudet on selvitettävä. Tällä hetkellä ainoastaan 77 200 hehtaaria valtion maatalousmaasta on yksityistetty. Omistusoikeudet ovat edelleen ratkaisematta 351 000 hehtaarin osalta; tämä osuus vastaa 11,42:ta prosenttia koko maatalousmaasta Liettuassa.
(6)

Eurostatin mukaan maanomistuksen rakenteelle on Slovakiassa ominaista sellaisten pienten perhetilojen erittäin suuri määrä, joiden pinta-ala on alle kaksi hehtaaria ja joista useimmat eivät ole markkinasuuntautuneita. Pienten tilojen yhdistämisprosessi on erittäin hidas, ja alle kaksi hehtaaria pinta-alaltaan olevien tilojen käytössä olevan maatalousmaan pinta-alan maatilakohtainen keskiarvo on kasvanut 0,5 hehtaarista 0,6 hehtaariin vuosina 2001–2007. Vaikka kokonaistyövoimasta ainoastaan 4,56 prosenttia työskentelee maataloudessa, lähes puolet väestöstä asuu maaseutualueilla. Slovakian viranomaisten mukaan monia yksityisomistuksessa olevia maatalousmaita ei viljellä.
1)

Lisätään 5 artiklaan kohdat seuraavasti: ”3a. Liitteessä II lueteltujen henkilöiden ja yhteisöjen osalta jäsenvaltiot voivat sallia poikkeuksia 1 ja 2 kohdassa tarkoitetuista toimenpiteistä sellaisten varojen ja taloudellisten resurssien osalta, jotka ovat tarpeen humanitaarisia tarkoituksia varten, kun niistä on ennakolta ilmoitettu muille jäsenvaltioille ja komissiolle. 3b. Edellä oleva 1 kohdan b alakohta ei estä nimettyä henkilöä tai yhteisöä suorittamasta maksua, joka johtuu sellaisesta sopimuksesta, joka on tehty ennen kyseisen henkilön tai yhteisön sisällyttämistä luetteloon, edellyttäen, että asianomainen jäsenvaltio on todennut, että 1 kohdan b alakohdassa tarkoitettu henkilö tai yhteisö ei ole suoraan tai välillisesti maksun saaja.”
(3)

Ainoa bitumipitoisen kivihiilen louhintaa Tšekissä harjoittava yritys on OKD a.s., joka on alankomaalaisen New World Resources -holdingyhtiön (NWR) kokonaan omistama yksityinen yritys.
(4)

On aiheellista myöntää Romanialle unionin ennalta varautuvaa tukea enintään 1,4 miljardia euroa sen asetuksella (EY) N:o 332/2002 käyttöönotetun järjestelyn mukaisesti, jolla jäsenvaltioiden maksutaseille myönnetään unionin keskipitkän ajan rahoitustukea. Tämä tuki olisi yhdistettävä IMF:n ennalta varautuvalla valmiusluottojärjestelyllä myöntämään 3,09 miljardin erityisnosto-oikeuden (noin 3,6 miljardia euroa) rahoitustukeen, joka hyväksyttiin 25 päivänä maaliskuuta 2011. Maailmanpankki jatkaa 400 miljoonan euron tukea, johon se on sitoutunut aiemmin kehityslainaohjelmassaan (DPL3), ja myöntää enintään 750 miljoonaa euroa tulosperusteista rahoitusta sosiaaliavustusten ja terveydenhoidon uudistuksiin.
(6)

Vaikka Mansaari, joka on Englannin kruunun alainen itsehallintoalue, ei kuulu unioniin, sillä ja unionilla on erityinen, rajoitettu suhde. Kanaalisaariin ja Mansaareen sovellettavista maataloustuotteiden kauppaa koskevista yhteisön säännöksistä 12 päivänä maaliskuuta 1973 annetussa neuvoston asetuksessa (ETY) N:o 706/73 (4) säädetään sen vuoksi, että muiden muassa eläinten terveyttä koskevan lainsäädännön soveltamiseksi Yhdistynyttä kuningaskuntaa ja Mansaarta pidetään yhtenä jäsenvaltiona.
FI Euroopan unionin virallinen lehti L 118/8

NEUVOSTON PÄÄTÖS,

annettu 2 päivänä toukokuuta 2011,

Euroopan talous- ja sosiaalikomitean bulgarialaisen jäsenen nimeämisestä

(2011/268/EU)

EUROOPAN UNIONIN NEUVOSTO, joka

ottaa huomioon Euroopan unionin toiminnasta tehdyn sopimuksen ja erityisesti sen 302 artiklan,

ottaa huomioon Bulgarian hallituksen ehdotuksen,

ottaa huomioon Euroopan komission lausunnon,

sekä katsoo seuraavaa:

(1) Neuvosto hyväksyi 13 päivänä syyskuuta 2010 päätöksen 2010/570/EU, Euratom (1) Euroopan talous- ja sosiaalikomitean jäsenten nimeämisestä toimikaudeksi, joka alkaa 21 päivänä syyskuuta 2010 ja päättyy 20 päivänä syyskuuta 2015.

(2) Yksi Euroopan talous- ja sosiaalikomitean jäsenen paikka on vapautunut Jeliazko CHRISTOVin toimikauden päätyttyä,

ON HYVÄKSYNYT TÄMÄN PÄÄTÖKSEN:

1 artikla

Nimetään Ivan KOKALOV, Vice-President of КНСБ (CITUB, Confederation of Independent Trade Unions of Bulgaria), Euroopan talous- ja sosiaalikomitean jäseneksi jäljellä olevaksi toimikaudeksi eli 20 päivään syyskuuta 2015.

2 artikla

Tämä päätös tulee voimaan päivänä, jona se hyväksytään.

Tehty Brysselissä 2 päivänä toukokuuta 2011. Neuvoston puolesta Puheenjohtaja MARTONYI J.

(1) EUVL L 251, 25.9.2010, s. 8.
4)

Lisätään IV ja V osa seuraavasti: ”IV OSA Autofom III 1. Tässä osassa vahvistettuja sääntöjä sovelletaan, kun sianruhot luokitellaan Autofom III -laitteella. 2. Laitteessa on oltava 16 kappaletta 2 MHz:n ultraääniantureita (Carometec A/S), jotka ovat 25 millimetrin etäisyydellä toisistaan. Ultraäänitulokset muodostuvat selän nahanalaisen rasvan ja lihasten paksuuden sekä niihin liittyvien parametrien mittauksista. Mittaustulokset muunnetaan arvioiduksi vähärasvaisen lihan osuudeksi tietokoneen avulla. 3. Vähärasvaisen lihan osuus ruhoista lasketaan 5 erillisen muuttujan perusteella seuraavan kaavan mukaisesti: LMP = 65,21715434 – 0,23517230•R2P2 – 0,23350031•R2P6 – 0,25098775•R2P10 – 0,10926670•R2P13 + 0,19342930•R3P5 jossa: LMP = vähärasvaisen lihan arvioitu prosenttiosuus ruhossa R2P2 – rasvan paksuuden (ilman nahkaa) kahden mittauksen painotettu keskiarvo (mm), painotukset: ensimmäinen mittaus 2/3 ja toinen mittaus1/3 R2P6 – rasvan vähimmäispaksuuden kahden mittauksen painotettu keskiarvo (mm), painotukset: ensimmäinen mittaus 2/3 ja toinen mittaus1/3 R2P10 – poikkileikkauksen rasvan vähimmäispaksuus (mm) R2P13 – ruhon koon alustava arvio, R3P5 – lihan enimmäispaksuus (kylkiluiden korkein kohta miinus rasvan matalin kohta millimetreinä). 4. Mittauskohtien kuvaukset esitetään asetuksen (EY) N:o 1249/2008 23 artiklan 4 kohdan mukaisesti komissiolle toimitetun Saksan pöytäkirjan II osassa. Tätä kaavaa sovelletaan 50–120 kilogramman painoisiin ruhoihin. V OSA CSB Image Meater 1. Tässä osassa vahvistettuja sääntöjä sovelletaan, kun sianruhot luokitellaan CSB Image-Meater -laitteella. 2. CSB Image-Meater -laitteeseen kuuluu erityisesti videokamera, mikrotietokone, jossa on kuva-analyysikortti, näyttöruutu, tulostin, ohjausmekanismi, mittausmekanismi ja liitännät. Kaikki kolme Image-Meater-muuttujaa mitataan keskiviivasta kinkun alueelta (keskimmäisen pakaralihaksen, M. gluteus medius, kohdalta): Mittaustulokset muunnetaan arvioiduksi vähärasvaisen lihan osuudeksi tietokoneen avulla. 3. Ruhon vähärasvaisen lihan osuus lasketaan seuraavalla kaavalla: LMP = 68,06616 – 0,45829•MS + 0,11278•MF – 0,25545•WL jossa: LMP = vähärasvaisen lihan arvioitu prosenttiosuus ruhossa MS – keskimääräinen rasvan paksuus keskimmäisen pakaralihaksen (M. glutaeus medius) (selänpuolisen osan) yläpuolella MF – keskimääräinen lihan paksuus – keskimmäisen pakaralihaksen (M. gluteus medius) pituudelta (mm), WL – neljän lannerangan nikaman keskipituus (mm) keskimmäisen pakaralihaksen (M. gluteus medius) etukärjen puolelta (mm). 4. Mittauskohtien kuvaukset esitetään asetuksen (EY) N:o 1249/2008 23 artiklan 4 kohdan mukaisesti komissiolle toimitetun Saksan pöytäkirjan II osassa. Tätä kaavaa sovelletaan 50–120 kilogramman painoisiin ruhoihin.”
(3)

Elintarvikeapua koskevan yleissopimuksen XXV artiklan b alakohdan mukaan yleissopimuksen voimassaolon jatkamisen edellytyksenä on, että viljojen kauppaa koskeva vuoden 1995 yleissopimus on edelleen voimassa saman pidennetyn ajan. Viljojen kauppaa koskeva vuoden 1995 yleissopimus on voimassa 30 päivään kesäkuuta 2011, ja unioni on neuvoston päätöksellä 2011/224/EU (2) ottanut kansainvälisessä viljaneuvostossa kannan, jonka mukaan mainitun yleissopimuksen voimassaoloa olisi jatkettava. Kansainvälisen viljaneuvoston on määrä päättää sen voimassaolon jatkamisesta 6 päivänä kesäkuuta 2011.
2)

Korvataan 3 artikla seuraavasti: ”3 artikla Kumulaatio yhteisössä 1. Tuotteita pidetään yhteisön alkuperätuotteina, jos nämä tuotteet on valmistettu siellä käyttäen Kroatian, yhteisön tai jonkin Euroopan unionin vakautus- ja assosiaatioprosessiin osallistuvan maan tai alueen (5) alkuperäaineksia tai Turkin alkuperäaineksia, joihin sovelletaan (6)22 päivänä joulukuuta 1995 tehtyä EY–Turkki-assosiointineuvoston päätöstä N:o 1/95, jos kyseisille aineksille yhteisössä suoritettu valmistus tai käsittely ylittää 7 artiklassa tarkoitetut toimet, sanotun kuitenkaan rajoittamatta 2 artiklan 1 kohdan määräysten soveltamista. Näiden ainesten ei tarvitse olla riittävästi valmistettuja tai käsiteltyjä. 2. Jos yhteisössä suoritettu valmistus tai käsittely ei ylitä 7 artiklassa tarkoitettuja toimia, valmista tuotetta pidetään yhteisön alkuperätuotteena ainoastaan, jos siellä syntynyt arvonlisäys on suurempi kuin käytettyjen, jonkin muun 1 kohdassa tarkoitetun maan tai alueen alkuperäainesten arvo. Jos näin ei ole, valmista tuotetta pidetään sen maan alkuperätuotteena, jonka yhteisössä suoritetussa valmistuksessa käytettyjen alkuperäainesten arvo on korkein. 3. Edellä 1 kohdassa tarkoitettujen maiden tai alueiden alkuperätuotteet, joille ei suoriteta mitään valmistusta tai käsittelyä yhteisössä, säilyttävät alkuperänsä, jos ne viedään johonkin näistä maista tai alueista. 4. Tässä artiklassa määrättyä kumulaatiota voidaan soveltaa ainoastaan seuraavin edellytyksin: a) alkuperäaseman saamiseen osallistuvien maiden tai alueiden ja määrämaan välillä sovelletaan tullitariffeja ja kauppaa koskevan yleissopimuksen (GATT) XXIV artiklan mukaista, etuuskohtelukauppaa koskevaa sopimusta; b) ainekset ja tuotteet ovat saaneet alkuperäaseman sovellettaessa samanlaisia alkuperäsääntöjä kuin tämän pöytäkirjan säännöt; ja c) kumulaation soveltamiseksi tarvittavien vaatimusten täyttymistä koskevat ilmoitukset on julkaistu Euroopan unionin virallisessa lehdessä (C-sarja) ja Kroatiassa maan omia menettelyjä noudattaen. Tämän artiklan mukaista kumulaatiota sovelletaan Euroopan unionin virallisessa lehdessä (C-sarja) julkaistussa ilmoituksessa mainitusta päivämäärästä. Yhteisö toimittaa Kroatialle Euroopan komission välityksellä yksityiskohtaiset tiedot 1 kohdassa tarkoitettujen muiden maiden tai alueiden kanssa sovellettavista sopimuksista ja niiden vastaavista alkuperäsäännöistä. Liitteessä V mainitut tuotteet eivät kuulu tässä artiklassa määrätyn kumulaation soveltamisalaan.
(6)

Lisäksi maidonjalostamot nro 14 (BG 1312002 ”Milk Grup” EOOD), nro 25 (BG 1612020 ET ”Bor – Chvor”), nro 70 (BG 2412041 ”Mlechen svyat 2003” OOD) ja nro 92 (2212023 ”EL BI BULGARIKUM”) on poistettu päätöksen 2009/861/EY liitteessä II olevasta luettelosta, ja niille on annettu lupa saattaa meijerituotteita yhteisön sisäisille markkinoille, sillä ne täyttävät asetuksen (EY) N:o 853/2004 liitteessä III olevan IX jakson I luvussa säädetyt vaatimukset.
(4)

Nyt on kuitenkin kulunut jo 12 kuukautta, ja Euroopan unionin on todettava, että näistä pyrkimyksistä huolimatta asianomaiset osapuolet eivät vielä ole allekirjoittaneet mainittua etenemissuunnitelmaa eivätkä SADC, Afrikan unioni ja kansainvälinen yhteisö ole vahvistaneet sitä. Tämän vuoksi ei voida suunnitella perustuslailliseen järjestykseen palaamiseen tähtäävää ja yhteisymmärrykseen pohjautuvaa siirtymäkautta, mikä on ehdoton edellytys voimassa olevien aiheellisten toimenpiteiden muuttamiselle.
(3)

Euroopan elintarviketurvallisuusviranomainen, jäljempänä ’EFSA’, antoi 30 päivänä maaliskuuta 2010 puoltavan lausunnon asetuksen (EY) N:o 1829/2003 6 ja 18 artiklan mukaisesti. EFSA totesi, että maissi MON 89034 × MON 88017 on yhtä turvallista kuin sen ei-muuntogeeninen vastine, kun on kyse sen mahdollisista vaikutuksista ihmisten ja eläinten terveyteen ja ympäristöön. Näin ollen se katsoi, ettei hakemuksessa kuvattua maissia MON 89034 × MON 88017 sisältävien, siitä koostuvien tai siitä valmistettujen tuotteiden, jäljempänä ’tuotteet’, saattamisesta markkinoille todennäköisesti aiheudu haittavaikutuksia ihmisten tai eläinten terveydelle tai ympäristölle, kun tuotteita käytetään esitetyissä käyttötarkoituksissa (3). Lausunnossaan EFSA tarkasteli kaikkia niitä erityisiä kysymyksiä ja huolenaiheita, joita jäsenvaltiot olivat tuoneet esiin mainitun asetuksen 6 artiklan 4 kohdassa ja 18 artiklan 4 kohdassa tarkoitetuissa kansallisten toimivaltaisten viranomaisten antamissa lausunnoissa.
1)

Korvataan 2 artikla seuraavasti: ”2 artikla 1. Tarkistettuja vuotuisia seurantaohjelmia sovelletaan ainoastaan liitteessä luetelluissa jäsenvaltioissa syntyneihin nautoihin, ja ne kattavat vähintään seuraavat luokat: a) asetuksen (EY) N:o 999/2001 liitteessä III olevan A luvun I osan 2.2 kohdassa tarkoitetut kaikki yli 72 kuukauden ikäiset naudat, jotka on teurastettu ihmisravinnoksi tavanomaiseen tapaan tai jotka on teurastettu taudinhävittämiskampanjan puitteissa mutta joilla ei ole ollut taudin kliinisiä oireita; b) asetuksen (EY) N:o 999/2001 liitteessä III olevan A luvun I osan 2.1 kohdassa tarkoitetut kaikki yli 48 kuukauden ikäiset naudat, joille on tehty hätäteurastus tai jotka osoittavat oireita ante mortem -tarkastuksessa; c) asetuksen (EY) N:o 999/2001 liitteessä III olevan A luvun I osan 3.1 kohdassa tarkoitetut kaikki yli 48 kuukauden ikäiset naudat, jotka ovat kuolleet tai jotka on teurastettu, mutta joita ei ole i) teurastettu hävitettäväksi komission asetuksen (EY) N:o 716/96 (6) mukaisesti; ii) teurastettu epidemian, kuten suu- ja sorkkataudin, yhteydessä; iii) teurastettu ihmisravinnoksi. 2. Testattaessa 1 kohdassa mainittuihin eläinluokkiin kuuluvia, liitteessä luetelluissa jäsenvaltioissa syntyneitä nautoja BSE:n esiintymisen havaitsemiseksi jossakin toisessa jäsenvaltiossa sovelletaan sen jäsenvaltion ikäkriteereitä, jossa testaus suoritetaan. 3. Poiketen siitä, mitä 1 kohdan a alakohdassa säädetään, liitteessä luetellut jäsenvaltiot voivat 1 päivästä tammikuuta 2013 päättää testata ainoastaan vuosittaisen vähimmäisotoksen kyseisessä alakohdassa tarkoitetuista alapopulaatioista.
(7)

Ranskaan on tehty arviointikäynti, ja Espanjan, Saksan ja Luxemburgin arviointiryhmä on laatinut arviointikäynnistä raportin, joka on toimitettu asiaankuuluvalle neuvoston työryhmälle.
2.

Lisätään artiklat seuraavasti: ”3 a artikla 1. Kielletään aseiden ja kaikenlaisten niihin liittyvien tarvikkeiden, mukaan lukien ampuma-aseiden ja -tarvikkeiden, sotilasajoneuvojen ja -laitteiden, puolisotilaallisten tarvikkeiden ja edellä mainittuihin tarkoitettujen varaosien sekä sellaisten tarvikkeiden, joita voidaan käyttää kansallisiin tukahduttamistoimiin, myynti, toimitus, siirto tai vienti Valko-Venäjälle jäsenvaltioiden kansalaisten toimesta tai jäsenvaltioiden alueelta taikka jäsenvaltioiden lippua käyttävillä aluksilla tai ilma-aluksilla siitä riippumatta, ovatko ne peräisin jäsenvaltioiden alueelta. 2. Kiellettyä on a) edellä 1 kohdassa tarkoitettuihin tuotteisiin sekä kyseisten tuotteiden toimitukseen, valmistamiseen, huoltoon ja käyttöön liittyvän teknisen avun, välityspalvelujen tai muiden palvelujen antaminen suoraan tai välillisesti Valko-Venäjällä oleville luonnollisille henkilöille, oikeushenkilöille, yhteisöille tai elimille tai käytettäväksi Valko-Venäjällä; b) edellä 1 kohdassa tarkoitettuihin tuotteisiin liittyvän rahoituksen tai rahoitusavun, erityisesti avustusten, lainojen ja vientiluottovakuutusten, myöntäminen suoraan tai välillisesti kyseisten tuotteiden myyntiin, toimitukseen, siirtoon tai vientiin tai niihin liittyvän teknisen avun, välityspalvelujen tai muiden palvelujen antamiseen Valko-Venäjällä oleville luonnollisille henkilöille, oikeushenkilöille, yhteisöille tai elimille tai käytettäväksi Valko-Venäjällä; c) tietoinen ja tarkoituksellinen osallistuminen toimiin, joiden tavoitteena tai seurauksena on a tai b alakohdassa tarkoitettujen kieltojen kiertäminen. 3 b artikla 1. Edellä olevaa 3 a artiklaa ei sovelleta: a) pelkästään humanitaariseen tai suojaavaan käyttöön tai yhteiskunnan rakenteiden kehittämistä koskeviin Yhdistyneiden kansakuntien (YK) ja unionin ohjelmiin taikka EU:n ja YK:n kriisinhallintaoperaatioihin tarkoitettujen ei-tappavien puolustustarvikkeiden tai sellaisten tarvikkeiden, joita voitaisiin käyttää kansallisiin tukahduttamistoimiin, myyntiin, toimitukseen, siirtoon tai vientiin; b) sellaisten ajoneuvojen myyntiin, toimitukseen, siirtoon tai vientiin, jotka eivät ole taisteluajoneuvoja, mutta jotka on valmistettu tai varustettu käyttäen materiaaleja, joilla saadaan aikaan ballistinen suoja, ja jotka on tarkoitettu yksinomaan käytettäviksi unionin ja sen jäsenvaltioiden henkilöstön suojaamiseen Valko-Venäjällä; c) näihin tarvikkeisiin tai ohjelmiin ja operaatioihin liittyvän teknisen avun, välityspalvelujen ja muiden palvelujen antamiseen; d) näihin tarvikkeisiin tai ohjelmiin ja operaatioihin liittyvän rahoituksen tai rahoitustuen antamiseen; edellyttäen, että asianomainen toimivaltainen viranomainen on etukäteen hyväksynyt kyseisen viennin ja tuen. 2. Mitä 3 a artiklassa säädetään, ei sovelleta sellaiseen suojavaatetukseen, mukaan lukien luodinkestävät liivit ja sotilaskypärät, jota YK:n henkilökunta, unionin tai sen jäsenvaltioiden henkilökunta, tiedotusvälineiden edustajat sekä humanitaarisessa työssä ja kehitysyhteistyössä toimivat työntekijät ja avustava henkilökunta vievät tilapäisesti Valko-Venäjälle yksinomaan henkilökohtaiseen käyttöönsä.”
(3)

Romania on todennut veropetoksia tiettyjen jalostamattomien maataloustuotteiden, viljojen ja öljysiementen kaupassa. Tietyt toimijat eivät tuotteidensa luovutuksen tapahduttua tilitä arvonlisäveroa veroviranomaisille, etenkin jos ne ovat hankkineet tuotteet maksamatta tuotantopanoksista maksettavaa veroa. Näiden toimijoiden asiakkailla on kuitenkin oikeus vähentää arvonlisävero, koska niillä on hallussaan pätevä kauppalasku.
(2)

Neuvosto on tarkistanut seuraavien toimenpiteiden avulla, että Liechtensteinin ruhtinaskunta varmistaa tietosuojan tyydyttävän tason: Liechtensteinin ruhtinaskunnalle on toimitettu kattava kyselylomake, johon saadut vastaukset on tallennettu, ja Liechtensteinin ruhtinaskuntaan on tehty tietosuoja-alan tarkistus- ja arviointikäyntejä pysyvän Schengenin arviointi- ja soveltamiskomitean perustamisesta 16 päivänä syyskuuta 1998 tehdyn toimeenpanevan komitean päätöksessä (SCH/Com-ex (98) 26 def.) (3), jäljempänä ’toimeenpanevan komitean 16 päivänä syyskuuta 1998 tekemä päätös’, esitettyjen sovellettavien Schengen-arviointimenettelyjen mukaisesti.
(3)

Euroopan elintarviketurvallisuusviranomainen, jäljempänä ’EFSA’, antoi 10 päivänä maaliskuuta 2009 puoltavan lausunnon asetuksen (EY) N:o 1829/2003 6 ja 18 artiklan mukaisesti. EFSA totesi, että puuvilla GHB614 on yhtä turvallista kuin sen ei-muuntogeeninen vastine, kun on kyse sen mahdollisista vaikutuksista ihmisten ja eläinten terveyteen ja ympäristöön. Näin ollen EFSA katsoi (3), ettei hakemuksessa kuvattua puuvillaa GHB614 sisältävien, siitä koostuvien tai siitä valmistettujen tuotteiden, jäljempänä ’tuotteet’, saattamisesta markkinoille todennäköisesti aiheudu haittavaikutuksia ihmisten tai eläinten terveydelle tai ympäristölle, kun tuotteita käytetään esitetyissä käyttötarkoituksissa. Lausunnossaan EFSA tarkasteli kaikkia niitä erityisiä kysymyksiä ja huolenaiheita, joita jäsenvaltiot olivat tuoneet esiin mainitun asetuksen 6 artiklan 4 kohdassa ja 18 artiklan 4 kohdassa tarkoitetuissa kansallisten toimivaltaisten viranomaisten antamissa lausunnoissa.
a)

Portugalin on toteutettava kaikilta osin vuoden 2011 talousarviossa vahvistetut julkisen talouden vakauttamistoimenpiteet, joiden arvo on noin 9 miljardia euroa, ja ennen toukokuuta 2011 vahvistetut lisätoimenpiteet, joiden arvo on yli 400 miljoonaa euroa. Näiden toimenpiteiden tavoitteena on saada julkisen talouden alijäämä supistumaan 3 kohdassa tarkoitetussa määräajassa. Vuoden 2011 talousarviossa kaavailtuja tulopuolen toimenpiteitä, joiden arvo on 3,4 miljardia euroa, on täydennettävä sosiaaliturvamaksujen korotuksin tiukentamalla tarkastuksia ja kantamalla harjoittelijoilta pakollinen maksu. Vuoden 2011 talousarviossa kaavailtujen menopuolen toimenpiteiden lisäksi on toteuttava lisätoimenpiteitä, jotka synnyttävät säästöjä terveydenhuoltoalalla, pienentävät valtion omistamille yrityksille maksettavia tukia ja alentavat sosiaalisia tulonsiirtoja.
NEUVOSTON PÄÄTÖS,

annettu 9 päivänä maaliskuuta 2011,

Euroopan yhteisön ja Jordanian hašemiittisen kuningaskunnan välisen tieteellistä ja teknologista yhteistyötä koskevan sopimuksen tekemisestä

(2011/343/EU)

EUROOPAN UNIONIN NEUVOSTO, joka

ottaa huomioon Euroopan unionin toiminnasta tehdyn sopimuksen ja erityisesti sen 186 artiklan yhdessä sen 218 artiklan 6 kohdan a alakohdan v alakohdan kanssa,

ottaa huomioon Euroopan komission ehdotuksen,

ottaa huomioon Euroopan parlamentin hyväksynnän,

sekä katsoo seuraavaa:

Sopimuspuolten edustajat allekirjoittivat sopimuksen Brysselissä 30 päivänä marraskuuta 2009, ja sopimusta on sen 7 artiklan 2 kohdan nojalla sovellettu väliaikaisesti sen allekirjoittamisesta alkaen, kunnes se tehdään.

Lissabonin sopimuksen tultua voimaan 1 päivänä joulukuuta 2009 Euroopan unioni on korvannut Euroopan yhteisön, jonka seuraaja se on.

ON HYVÄKSYNYT TÄMÄN PÄÄTÖKSEN:

1 artikla

Hyväksytään unionin puolesta Euroopan yhteisön ja Jordanian hašemiittisen kuningaskunnan välinen tieteellistä ja teknologista yhteistyötä koskeva sopimus (1).

2 artikla

Neuvoston puheenjohtaja antaa unionin puolesta sopimuksen 7 artiklan 2 kohdassa tarkoitetun ilmoituksen ja antaa Jordanian hašemiittiselle kuningaskunnalle seuraavan ilmoituksen:

”Lissabonin sopimuksen tultua voimaan 1 päivänä joulukuuta 2009 Euroopan unioni on korvannut Euroopan yhteisön, jonka seuraaja se on, ja se käyttää mainitusta päivästä alkaen kaikkia Euroopan yhteisön oikeuksia ja ottaa vastatakseen kaikki Euroopan yhteisön velvoitteet. Sopimuksessa olevat viittaukset ’Euroopan yhteisöön’ on siten tilanteen mukaan ymmärrettävä viittauksiksi ’Euroopan unioniin’.”